MODIFICACIÓN DA OEP PARA A ESTABILIZACIÓN DE EMPREGO TEMPORAL AO AMPARO DA LEI 20/2021, DE MEDIDAS URXENTES PARA A REDUCIÓN DA TEMPORALIDADE NO EMPREGO PÚBLICO ANO 2022, PARA DEIXAR SEN EFECTO A INCLUSIÓN DUNHA PRAZA DE TRABALLADOR SOCIAL
ADMINISTRACIÓN LOCAL — Municipal — Pontevedra (Persoal, oposicións, 28/06/2022)

A Xunta de Goberno Local na sesión que tivo lugar o día 20/06/2022 acordou modificar a oferta de emprego público do Concello de Pontevedra para a estabilización de emprego temporal ao amparo da Lei 20/2021, de medidas urxentes para a redución da temporalidade no emprego público correspondente ao exercicio 2022, aprobada pola Xunta de Goberno Local de data 25/05/2022 e publicada no BOP 30/05/2022. No apartado terceiro do mesmo acordo disponse a súa publicación no Boletín Oficial da Provincia e no seu cumprimento procédese a publicación do acordo de modificación da oferta de emprego público do Concello de Pontevedra para a estabilización de emprego temporal ao amparo da Lei 20/2021, de medidas urxentes para a redución da temporalidade no emprego público correspondente ao exercicio 2022: “(.) Primeiro.- Modificar a oferta de emprego público do Concello de Pontevedra para a estabilización de emprego temporal ao amparo da Lei 20/2021, de medidas urxentes para a redución da temporalidade no emprego público correspondente ao exercicio 2022, aprobada pola Xunta de Goberno Local de data 25/05/2022 (BOP 30/05/2022), deixando sen efecto a inclusión na mesma dunha praza de traballador social da subescala técnica, clase técnicos medios, da escala de administración especial, integrada no subgrupo A2, en particular, da ocupada por unha traballadora social que se acaba de declarar fixa en virtude da sentenza número 5045/2021, da Sala do Social do Tribunal Superior de Xustiza de Galicia. Segundo.- No non modificado neste acordo segue plenamente en vigor o acordado pola Xunta de Goberno Local de data 25/05/2022, relativa á oferta de emprego público do Concello de Pontevedra para a estabilización de emprego temporal ao amparo da Lei 20/2021, de medidas urxentes para a redución da temporalidade no emprego público. Terceiro.- Dispoñer que este acordo relativo á modificación da oferta de emprego público do Concello de Pontevedra para a estabilización de emprego temporal ao amparo da Lei 20/2021, de medidas urxentes para a redución da temporalidade correspondente ao exercicio 2022, logo de aprobarse pola Xunta de Goberno Local, se publique no Boletín Oficial da Provincia. (.)” Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante Concellería de persoal no prazo de un mes a contar dende o día seguinte ao da publicación deste anuncio no BOP, ao abeiro do establecido no artigo 124 da Lei 39/2015, de procedemento administrativo común das Administracións Públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao desta publicación, consonte ao disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, na data de sinatura electrónica A concelleira delegada do Servizo de Persoal e Cultura